钦定古今图书集成/明伦汇编/氏族典/第459卷 > 《廖用贤尚友录》 > 魏元同
## 钦定古今图书集成/明伦汇编/氏族典/第459卷 > 《廖用贤尚友录》 > 魏元同

按《唐书魏元同传》：“元同字和初，定州鼓城人。祖士廓，
仕齐为轻车将军。元同进士擢第，调长安令，累官司
列大夫。坐与上官仪善，流岭外。上元初，会赦还，刘审
礼表其材，拜岐州长史，再迁吏部侍郎。永淳元年，封
钜鹿男，进拜文昌左丞、鸾台侍郎，同凤阁鸾台三品，
迁地官尚书，检校纳言。先是，狄仁杰督太原运米万”
斛，将坐诛，元同救免，而河阳令周兴未知也，数于朝
堂听命。元同曰：“明府可去矣，毋久留。”兴以为沮己，衔
之，至是，诬元同言太后老矣，当复皇嗣。后不察，赐死
于家。